Osijek, 31. srpnja 2024.

**Z A P I S N I K**

 **36. sjednice Upravnog vijeća**

**Doma za starije i nemoćne osobe Osijek**

Dana 31. srpnja 2024. godine održana je 36. sjednica Upravnog vijeća Doma za starije nemoćne osobe Osijek s početkom u 10.00 sati.

Nazočni: Jurislav Babić, Drago Šerić, Marija Anić, Marija Bite, Anđela Androš, Vjekoslav Ćurić i Marija Bubalo

Predsjednik Upravnog vijeća pozdravio je prisutne i predložio dnevni red koji je jednoglasno i usvojen

 **D N E V N I R E D**

1. Usvajanje zapisnika sa 35. sjednice Upravnog vijećaDoma za starije i nemoćne osobe Osijek
2. Donošenje Odluke o usvajanju izvještaja o izvršenju Financijskog plana za razdoblje siječanj-lipanj 2024. godine *(izvjestitelj : A. Androš* )
3. Donošenje Odluke o davanju prethodne suglasnosti ravnatelju za donošenje Pravilnika o prijemu i otpustu korisnika Doma za starije i nemoćne osobe Osijek *(Izvjestitelj :Ravnatelj)*
4. Donošenje Odluke o davanju prethodne suglasnosti ravnatelju za donošenje Pravilnika o radu Upravnog vijeća Dom za starije i nemoćne osobe Osijek

 *(Izvjestitelj: Ravnatelj)*

1. Donošenje Odluke o davanju prethodne suglasnosti ravnatelju za donošenje Pravilnika o korištenju sustava video nadzora (*Izvjestitelj: Ravnatelj)*
2. Razno

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad 1**- Zapisnik s 35. sjednicee Upravnog vijeća Doma za starije i nemoćne osobe Osijek jednoglasno je usvojen od strane članova Upravnog vijeća.

**Ad 2** – A. Androš – odmah na početku rekla je kako je navedeni izvještaj o izvršenju Financijskog plana (zakonska obveza za razdoblje od I – VI - 2024. Rebalans je stavljen u tablice koje su svi članovi Upravnog vijeća dobili te zajedno i analizirali. U tablicama još nije uvršten Projekt „Zaželi„ pomoć u kući jer je u tijeku njegovo provođenje, te je navela kako on počinje od 1. rujna 2024. godine te će i prihod biti ostvaren u slijedećem polugodištu.

Financijskim planom planirani su prihodi i rashodi poslovanja sukladno potrebama osnovne djelatnosti ustanove. Plan je temeljen na tri programa odnosno. na općem dijelu izvještaja o izvršenju plana, zatim obrazloženje prihoda kao i obrazloženje rashoda poslovanja.

U prvom dijelu Androš je ukratko podsjetila na opće odnosno, osnovne podatke o ustanovi te djelatnost ustanove.

Ukupan prihod za 2024. godinu planiran je na osnovi očekivanih izvora financiranja iz županijskog proračuna te sufinanciranja cijene usluga kao i vlastitih prihoda. Osnovni izvori financiranja su na pozicijama prihoda za posebne namjene, prihoda ostvarenih od pruženih usluga odnosno, vlastitih prihoda „pomoći“ nenamjenskih sredstva županije od prodaje nefinancijske imovine i prihoda na projektu Zaželi.

Nakon izlaganja nije bilo pitanja, niti primjedbi te je jednoglasno donijeta

**O D L U K A**

**o usvajanju izvještaja o izvršenju Financijskog plana za razdoblje siječanj-lipanj 2024.**

**Izvještaj o izvršenju Financijskog plana za razdoblje siječanj-lipanj 2024. sastavnije dio Zapisnika Upravnog vijeća Doma za starije i nemoćne osobe Osijek.**

**Ad 3** – Ravnatelj je izvijestio prisutne kako će se na ovoj sjednici kao i na slijedećim sjednicama donositi Odluke o usvajanju novih općih akata u ustanovi. Na današnjoj sjednici su to akti pod točkama 3., 4. i 5. dnevnog reda. S obzirom kako je došlo do promjene Statuta ustanove.

Gosp. Šerić se osvrnuo na članak 12 . Pravilnika o prijemu i otpustu korisnika Doma za starije i nemoćne osobe Osijek, te je pitao što sadrži Ugovor s korisnikom.

Ravnatelj je odgovorio da se pozivamo na odredbe Odluke o cijenama usluge, odnosno na važeći cjenik smještaja i usluga. Gospodin Šerić je prihvatio odgovor.

Nadalje, gosp. Šerić je predložio da se detaljnije definira članak 16. stavak 1. pravilnika koji govori o raskidu ugovora zbog neplaćanja smještaja. Predložio je da se navede rok od 60 dana od neplaćanja, odnosno ukoliko korisnik ne plati dva mjeseca uzastopno da se ide na raskid ugovora. Prijedlog je usvojen te će se u Pravilniku o prijemu i otpustu korisnika navesti da je neplaćanje u periodu od dva mjeseca, razlog za raskid ugovora o smještaju.

Jednoglasno je donijeta

**O D L U K A**

**o davanju prethodne suglasnosti ravnatelju za donošenje Pravilnika o prijemu i otpustu korisnika Doma za starije i nemoćne osobe Osijek**

**Pravilnik o prijemu i otpustu korisnika Doma sastavni je dio ovog Zapisnika**

**Ad 4** – Pod ovom točkom raspravljalo se o prijedlogu Poslovnika o radu Upravnog vijeća Dom za starije i nemoćne osobe Osijek.

Nakon kratke rasprave jednoglasno je donijeta

**O D L U K A**

**o davanju prethodne suglasnosti ravnatelju za donošenje Poslovnika o radu Upravnog vijeća Doma za starije i nemoćne osobe Osijek**

**Poslovnik Upravnog vijeća Doma za starije i nemoćne osobe sastavni je dio Zapisnika Upravnog vijeća.**

**Ad 5** – Pod ovom točkom raspravljalo se o prijedlogu Pravilnika o korištenju sustava video nadzora. Ravnatelj je izvijestio nazočne o korištenju sustava video nadzora u ustanovi. Kao poslodavac Dom je voditelj obrade podataka te može koristiti video nadzor sukladno Zakonu o provedbi opće uredbe o zaštiti osobnih podataka. Obrada osobnih podatka može se provoditi samo u svrhu koja je nužna i opravdana za zaštitu osoba i imovine. Pravilnik se primjenjuje na odgovarajući način sukladno zakonskim aktima kojima se regulira zaštita osobnih podataka.

Ravnatelj je izvijestio nazočne kako je njegovom Odlukom imenovana pravnica iz Zagreba gđa. Višnja Mikuš Krešić za službenika za zaštitu osobnih podataka u Domu, kao vanjski suradnik.

jednoglasno bez primjedbi donijeta je

**O D L U K A**

**o davanju prethodne suglasnosti ravnatelju za donošenje Pravilnika o korištenju sustava video nadzora**

**Pravilnik o korištenju sustava video nadzora sastavni je i Zapisnika Upravnog vijeća Doma.**

**Ad 6** - Ravnatelj je izvijestio nazočne o svim prethodnim događanjima u ustanovi. Izvijestio je kako uskoro kreće uvođenje sustava vatrodojave u zgradi Depandanse. Naveo je kako je Osječko–baranjska županija u cijelosti financirala i uplatila iznos za izvođenje radova.

Podsjetio je nazočne na nedostatak financijskih sredstava zbog značajnog povećanja plaća djelatnicima. U prethodnom periodu su se troškovi još uspjeli pokrivati, a onda su povećane cijene smještaja jer je bilo neophodno. Naveo je kako nam je Osječko-baranjska županija podmirila troškove za isplatu regresa za godišnje odmore i za plaće djelatnicima.

Nadalje, naveo je kako do kraja godine očekujemo ostatak potrebnih sredstava za pozitivno poslovanje. Nadalje očekujemo dozvolu za početak radova u potkrovlju ustanove, odnosno odjel za oboljele od Alzheimerove demencije. Prema novoj uredbi potrebno je pripremiti elaborat, odnosno profil projekta koji se dostavlja Osječko-baranjskoj županiji.

Ravnatelj je napomenuo da se zapošljavaju djelatnici po potrebi (zamjene dugih bolovanja), u tijeku je natječaj „Zaželi„ u suradnji s Osječko-baranjskom županijom, a zaposliti će se 13 osoba -pomoćnica u kući.

Nadalje ravnatelj je rekao da će predstojeći praznik Dan domovinske zahvalnosti i hrvatskih branitelja, korisnici proslaviti uz kuhanje čobanca - „čobanijadu“ i prigodno druženje.

Također je napomenuo kako se upravo anketiraju korisnici o uvođenje prehrana bez laktoze za korisnike u potrebi. Nakon izlaganja predsjednik je zaključio sjednicu u 11.00 sati.

 Zapisničar Predsjednik Upravnog vijeća

 Doma za starije i nemoćne osobe Osijek

**Gordana Milas Prof.dr.sc. Jurislav Babić**